
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 1 octombrie 2012               

PL-x  347/2012                     


AVIZ
asupra propunerii legislative pentru modificarea şi completarea Ordonanţei de Urgenţă a Guvernului nr.77/2011 privind stabilirea unei contribuţii pentru finanţarea unor cheltuieli în domeniul sănătăţii
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Ordonanţei de Urgenţă a Guvernului nr.77/2011 privind stabilirea unei contribuţii pentru finanţarea unor cheltuieli în domeniul sănătăţii, trimisă cu adresa nr. P.l. x. 347 din 24 septembrie 2012 şi înregistrată cu nr. 31/706 din 24 septembrie 2012.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a respins propunerea legislativă în şedinţa din 17 septembrie 2012.
Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă  în şedinţa din 1 octombrie 2012.

Propunerea legislativă are ca obiect de reglementare modificarea şi completarea Ordonanţei de Urgenţă a Guvernului nr.77/2011 privind stabilirea unei contribuţii pentru finanţarea unor cheltuieli în domeniul sănătăţii.
Membrii Comisiei au examinat propunerea legislativă supus avizării, expunerea de motive şi avizul favorabil al Consiliului Legislativ nr.384/08.05.2012. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea negativă a propunerii legislative, deoarece în dezbatere parlamentară se află în discuţie proiectul de lege pentru aprobarea Ordonanţei de Urgenţă a Guvernului nr.77/2011 privind stabilirea unei contribuţii pentru finanţarea unor cheltuieli în domeniul sănătăţii.

În raport de obiectul şi conţinutul reglementării,  propunerea legislativă  face parte din categoria legilor ordinare. 
                         VICEPREŞEDINTE,                                           SECRETAR,

                          Florin IORDACHE                                   Alina Ştefania GORGHIU
Expert parlamentar,
Alexandra Muşat
_1283583422.unknown

